विश्रामपुर (पलामू) :- विश्रामपुर थान अंतर्गत नौगढ़ा ओपी के पंजरी खुर्द गांव निवासी संतन पाठक के घर रविवार की रात चोरी हो गयी.चोर उनके घर से जेवर,नकद सहित दो लाख की संपति चुरा ले गये. जानकारी के अनुसार संतन पाठक अपने परिवार के साथ रात में घर पर सोये हुये थे.इसी बीच खपड़ैल छत के ऊपर से चढ़कर चोर घर में प्रवेश कर गये.सुबह में जब संतन पाठक उठे तो उन्होंने कई कमरों का दरवाजा खुला देखा.कमरों में समान बिखरे पड़े थे.घर से कुछ दूर बाहर बक्सा व कुछ समान चोर फेंक गये थे.घटना की सूचना श्री पाठक ने नौगढ़ा ओपी को दी.पुलिस मामले की छानबीन में जुट गयी है.